hotchpotch/miracl-hf-unified huggingface dataset:
কয়রা নদী
কয়রা নদী বাংলাদেশের দক্ষিণ-পশ্চিমাঞ্চলের খুলনা জেলার কয়রা উপজেলার একটি নদী। নদীটির দৈর্ঘ্য ৪৩ কিলোমিটার এবং গড় প্রস্থ ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কয়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৪।
নদীটি খুলনা জেলার কয়রা উপজেলার কপোতাক্ষ নদ থেকে সৃষ্টি হয়েছে এবং একই উপজেলার শিবসা নদীতে পতিত হয়েছে। কয়রা উপজেলায় এর জন্ম ও সমাপ্তি বলে এর নাম কয়রা বলে অনুমিত হয়।
নদীটির গভীরতা ৮.৫ মিটার। নদী অববাহিকার আয়তন ৮০ বর্গ কিলোমিটার। এই নদীতে সারা বছরই পর্যাপ্ত পানি থাকে। মার্চ-এপ্রিলে পানি থাকে ১ হাজার ৫০০ ঘন মিটার/সেকেন্ড। নদীটি বন্যাপ্রবণ হওয়ায় জুলাই-আগস্ট মাসে এর পরিমাণ দাঁড়ায় আরো বেশি। কয়রা নদী জোয়ার-ভাটা দ্বারা প্রভাবিত হয়।
ইয়াকোভলেভ ইয়াক-১৩০
ইয়াকোভলেভ ইয়াক ১৩০ রাশিয়ার তৈরি একটি উচ্চতর জেট প্রশিক্ষণ বিমান। এটি একটি দুই আসন বিশিষ্ট, শব্দের চেয়ে কম গতি সম্পন্ন বিমান। ইয়াকোভলেভ এবং আয়েরমাক্কি যৌথভাবে এর উন্নয়ন সাধন করেছে। এর মাধ্যমে ৪র্থ এবং ৫ম প্রজন্মের বিমানের প্রশিক্ষণ নেওয়া যায়। এছাড়া, এটিকে হালকা জঙ্গি বিমান, গোয়েন্দা বিমান হিসেবেও ব্যবহার করা যায়। এটি সর্বোচ্চ ৩০০০ কেজি অস্ত্র বহন করতে পারে।
খড়ওস্ত
খড়ওস্ত খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
খড়ওস্তের মুদ্রার এক পিঠে অশ্বারূঢ় বর্শা নিক্ষেপরত রাজার প্রতিকৃতি ও গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে সিংহের চিত্র সহ খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। এই লিপি থেকে জানা যায় যে, খড়ওস্তের পিতার নাম ছিল অর্ত
ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে খড়ওস্তের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।
ছাতনাই উচ্চ বিদ্যালয়
ছাতনাই উচ্চ বিদ্যালয় বাংলাদেশের রংপুর বিভাগের নীলফামারী জেলার ডিমলা উপজেলার অন্তর্গত পশ্চিম ছাতনাই ইউনিয়নের ঠাকুরগঞ্জ বাজারের পাশে অবস্থিত একটি শিক্ষা প্রতিষ্ঠান। এটি ১৯৬২ সালে প্রতিষ্ঠা লাভ করে। উক্ত এলাকার শিক্ষা বিস্তারে বিদ্যালয়টি বিশেষ ভূমিকা রেখে চলেছে। প্রতিবছর এখান থেকে অনেক শিক্ষার্থী সাফল্যের সাথে পাশ করে বের হচ্ছে।
স্থানীয় ইউনিয়নের নামেই এই শিক্ষাপ্রতিষ্ঠানটির নামকরণ করা হয় বলে জনশ্রুতি রয়েছে।
বিদ্যালয়টির প্রধান শিক্ষক মোঃ আব্দুল করিম। এছাড়াও আরো ১৩ জন শিক্ষক পাঠদান করে চলেছেন। বিদ্যালয়টির শিক্ষক সংকট রয়েছে।
অর্ত
অর্ত খ্রিস্টপূর্ব প্রথম শতাব্দীর একজন ইন্দো-সিথিয় রাজন্য ছিলেন।
অর্ত ইন্দো-সিথিয় শাসক মাউয়েসের জ্যেষ্ঠ ভ্রাতা ছিলেন। ইন্দো-সিথিয় শাসক খড়ওস্তের মুদ্রার এক পিঠে গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। যা থেকে জানা যায় যে, অর্ত খড়ওস্তের পিতা ছিলেন।
তক্ষশিলা তাম্রপত্র
তক্ষশিলা তাম্রপত্র বা পতিক তাম্রপত্র প্রথম শতাব্দীতে নির্মিত একটি তাম্রপত্র, যা বর্তমানে ব্রিটিশ মিউজিয়ামে সংরক্ষিত রয়েছে।
খরোষ্ঠী লিপিতে উৎকীর্ণ এই তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।
লিঅক কুশুলক
লিঅক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীতে চুখ্‌স অঞ্চল শাসন করেন।
খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন। পতিক কুশুলক চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র ছিলেন।
পতিক কুশুলক
পতিক কুশুলক একজন ইন্দো-সিথিয় সত্রপ ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত চুখ্‌স অঞ্চল শাসন করেন।
খরোষ্ঠী লিপিতে উৎকীর্ণ তক্ষশিলা তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।
জিহোনিঅ
জিহোনিঅ (রাজত্বকাল আনুমানিক ২০-৪০ খ্রিস্টাব্দ) একজন ইন্দো-সিথিয় সত্রপ ছিলেন, যিনি খ্রিস্টীয় প্রথম শতাব্দীর প্রথমার্ধে চুখ্‌স অঞ্চল শাসন করেন।
জিহোনিঅর মুদ্রার এক পিঠে চাবুক হাতে ও ধনুক পিঠে অশ্বারূঢ় রাজার প্রতিকৃতি এবং গ্রিক লিপিতে "মান্নোলোউ উইওউ সাত্রাপি জেইওনিসোউ" কথাটি এবং অপর পিঠে কোন নগরদেবীর নিকট হতে রাজার মুকুট লাভের চিত্র ও খরোষ্ঠী লিপিতে "মনিগুলস ছত্রপস পুত্রস ছত্রপস জিহুনিঅস" কথাটি উৎকীর্ণ রয়েছে। মুদ্রার এই লিপিগুলি থেকে জানা যায় যে, জিহোনিঅর পিতার নাম ছিল মনিগুল।
ইউটিসি+০৮:০০
ইউটিসি+০৮:০০ একটি সময় অঞ্চল যা ইউটিসি থেকে ৮ ঘণ্টা এগিয়ে।
এই সময় অঞ্চলে আনুমানিক ১৭০৮ কোটি জনসংখ্যা বাস করে, যা মোট জনসংখ্যার ২৪%, যা সর্বাধিক জনসংখ্যার সময় অঞ্চল।
এই সময় অঞ্চল সব চীনা ভাষী দেশে ব্যবহার করা হয় এবং আন্তর্জাতিক চীনা ওয়েবসাইটে একই সময় প্রদান করে।
মৌসুমী ভৌমিক
মৌসুমী ভৌমিক (জন্ম: ১৯৬৪) একজন ভারতীয় বাঙালি সংগীত শিল্পী ও গীতিকার। তাঁর "এখনো গল্প লেখো" ও "আমি ঘর বাহির করি" অ্যালবাম দুটি ভারত ও বাংলাদেশের বাঙালি ও বাংলাভাষী মানুষের মাঝে ব্যাপক জনপ্রিয়তা লাভ করে। বিশেষ করে ২০০০ সালে প্রকাশিত "এখনো গল্প লেখো" অ্যালবামে তাঁর গাওয়া "স্বপ্ন দেখব বলে" গানটি সকল শ্রেণির মানুষের কাছে অসম্ভব জনপ্রিয়তা লাভ করে। তিনি নিজেই এই গানটির একই সাথে গীতিকার, সুরকার ছিলেন।
মৌসুমী ভৌমিক জন্মগ্রহণ করেন ভারতের জলপাইগুড়িতে। তবে তাঁর বেড়ে ওঠা উত্তর-পূর্ব ভারতের মেঘালয়ের শিলংয়ে। তাঁর বাবা ও মায়ের পূর্বপুরুষদের বাড়ি ছিল বাংলাদেশের পাবনা আর বরিশালে। কিন্তু দেশভাগের আগেই তাঁদের পরিবার চাকরিসূত্রে ভারতে স্থিত হন।
মৌসুমী ভৌমিক ২০০২ সালে "পারাপার" নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো।  ভারতীয় এবং পাশ্চাত্য সংগীতে এক যথার্থ মেল বন্ধন তৈরি করাতেই এ গানের দলের সৃষ্টি।
তারেক মাসুদের "মাটির ময়না" সিনেমার সংগীত পরিচালনাও তিনি করেছিলেন। এই সিনেমাটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।
এছাড়াও তিনি বাংলা লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন। বাংলাদেশে তাঁর গবেষণার বড় দুটি ক্ষেত্র হচ্ছে বৃহত্তর ফরিদপুর এবং সিলেট।
জগমোহন ডালমিয়া
জগমোহন ডালমিয়া, (৩০ মে ১৯৪০ - ২০ সেপ্টেম্বর ২০১৫) বিশিষ্ট ভারতীয় ক্রিকেট প্রশাসক ছিলেন। তিনি মিডিয়া জগতে "ভারতীয় ক্রিকেটের ম্যাকিওভেলী", "বাস্তববাদী রাজনীতির গুরু", "প্রত্যাবর্তনের গুরু" প্রভৃতি সম্মানসূচক বিশেষণে ভূষিত ছিলেন। তিনি দীর্ঘকাল ধরে ভারত ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ড ও বঙ্গীয় ক্রিকেট অ্যাসোসিয়েশনের সভাপতি ছিলেন। পূর্বে তিনি আন্তর্জাতিক ক্রিকেট কাউন্সিলের সভাপতি হিসেবেও দায়িত্ব পালন করেছেন। এছাড়া তিনি কলকাতা শহরে একজন ব্যবসায়ী হিসেবেও পরিচিত ছিলেন।
ডালমিয়া ১৯৪০ সালের ৩০ মে কলকাতায় এক মারোয়াড়ি পরিবারে জন্মগ্রহণ করেন। তিনি স্কটিশ চার্চ কলেজ ও কলকাতা বিশ্ববিদ্যালয় থেকে পড়াশোনা করেন।
ডালমিয়া ২০১৫ সালের ২০ সেপ্টেম্বর হৃদরোগে আক্রান্ত হয়ে কলকাতার একটি বেসরকারি হাসপাতালে মৃত্যুবরণ করেন।
রোকেয়া প্রাচী
রোকেয়া প্রাচী একজন বাংলাদেশী অভিনেত্রী, আবৃত্তিকার ও নির্মাতা।
রোকেয়া প্রাচীর শৈশব কাটে ফেনীসোনাগাজী ও ঢাকার মিরপুরে। তিনি ঢাকার 'আইডিয়াল মডেল উচ্চ বিদ্যালয়' থেকে মাধ্যমিক ও পরে 'লালমাটিয়া কলেজ' থেকে উচ্চ মাধ্যমিক পরীক্ষায় উত্তীর্ন হোন।
বাংলাদেশ টেলিভিশনে 'জয় পরাজয়' নাটকে অভিনয়ের মাধ্যমে টিভি নাটকে তার যাত্রা শুরু হয়। ১৯৯৭ সালে 'দুখাই' চলচ্চিত্রে অভিনয়ের মাধ্যমে তার চলচ্চিত্রে অভিনয়ের যাত্রা শুরু হয়। উল্লেখ্য, তার পরপর তিনটি ছবি অস্কারের জন্য মনোনীত হয়েছিলো।
অভিনয়ের পাশাপাশি টিভি নাটক ও কাহিনীচিত্র নির্মাণেও ব্যস্ত রয়েছেন রোকেয়া প্রাচী। বেশ কয়েকটি টেলিছবি নির্মাণ করেছেন ইতোমধ্যে। এর মধ্যে উল্লেখযোগ্য হলো ‘তালিকা’, ‘স্বপ্ন সত্যি হতে পারে’, ‘রুবিনা, আমেনা ও ফুলকির গল্প’।
১৯৭৫ সালের ১৫ই আগস্ট এর হত্যাকান্ড নিয়ে সহিদ রহমানের গল্প অবলম্বনে নির্মিত কাহিনী চিত্র ‘কবি ও কবিতা’ পরিচালনা করেছেন রোকেয়া প্রাচী।। কাহিনীচিত্রটি ইতোমধ্যে দর্শকপ্রিয়তা অর্জন করেছে।
এর আগে, ২০০৯ সালে তিনি একটা প্রামান্যচিত্র নির্মাণ করেছিলেন, সেটাই ছিলো তার প্রথম পরিচালনা। এরপরে তিনি 'লুৎফুন্নেসা' ও 'বায়ান্ন'র মিছিলে' নামে আরও দুটি প্রামাণ্যচিত্র নির্মাণ করেছিলেন।
রোকেয়া প্রাচী জাতীয় ও আন্তর্জাতিক পর্যায়ে বিভিন্ন পুরস্কারের জন্য একাধিক বার মনোনিত ও পুরস্কৃত হয়েছেন।
মধ্যপন্থী
ধর্ম ও রাজনীতিতে, মধ্যমপন্থী বা মধ্যপন্থী () বলতে এমন ব্যক্তিদের বোঝানো হয় যারা চরমপন্থি, দলীয় পক্ষপাতী কিংবা আমূলপন্থী নয়। সাম্প্রতিক বছরগুলোতে, রাজনৈতিকভাবে মধ্যপন্থী পরিভাষাটি একটি বহুল আলোচিত শব্দ হিসেবে স্থান করে নিয়েছে।
সত্যিকারের মধ্যমপন্থি কোন রাজনৈতিক মতবাদ না থাকার কারণে বাস্তবে আদর্শ মধ্যপন্থিদের অস্তিত্ব নিয়ে বিতর্ক রয়েছে।
দার্শনিক এরিস্টটল অঢেল সম্পদশালী ও হতদরিদ্র অথবা গোত্রীয় ও অত্যাচারী শাসকগোষ্ঠী অপেক্ষা কেন্দ্রীয়ভাবে নিয়ন্ত্রিত মিত্রভাবাপন্ন রাজনীতির পক্ষপাতী ছিলেন।
যে সকল ভোটার নিজেদের কেন্দ্রপন্থি হিসেবে দাবি করেন তাঁরা প্রায়শই এর দ্বারা বোঝাতে চান যে, তাঁরা চরম ডানপন্থী বা চরম বামপন্থী কোনটাই নন বরং তাঁরা মধ্যমপন্থি রাজনৈতিক দৃষ্টিভঙ্গির অধিকারী। গ্যালাপ সংস্থার প্রকাশিত বিগত ২০ বছরের ভোট গণনায় ৩৫-৩৮% মার্কিন ভোটার নিজেদের মধ্যমপন্থি হিসেবে চিহ্নিত করেছেন। ভোটাররা নিজেদের মধ্যপন্থি হিসেবে চিহ্নিত করার অনেকগুলো কারণ থাকতে পারেঃ বাস্তবতা, আদর্শিক অথবা অন্যকিছু। ধারণা করা হয় যে, বিভিন্ন ব্যক্তি সম্পূর্ণ পরিসংখাঙ্গত কারণসমূহের উপর ভিত্তি করে কেন্দ্রপন্থি দলগুলোকে ভোট দেন।
মধ্যপন্থা (দ্ব্যর্থতা নিরসন)
মধ্যপন্থা বলতে বোঝানো যেতে পারে:
রজুবুল
রজুবুল বা রঞ্জুবুল ইন্দো-সিথিয় শাসক ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত পূর্ব পাঞ্জাব ও উত্তরাপথের মথুরা অঞ্চল শাসন করেন। তিনি শেষ ইন্দো-গ্রিক শাসক দ্বিতীয় স্ত্রাতোন সোতেরকে সিংহাসনচ্যুত করে ইন্দো-গ্রিক রাজ্যের অবসান ঘটান।
ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে রজুবুলের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।
কেন্দ্রপন্থী রাজনীতি
রাজনীতিতে, কেন্দ্রিকতাবাদ বা কেন্দ্রপন্থা () হল একটি রাজনৈতিক মতাবাদ বা সুনির্দিষ্ট অবস্থান যা বামপন্থী বা ডানপন্থী অভিমুখী শক্তিশালী রাজনৈতিক পরিবর্তনের বিরোধিতা করে সামাজিক সমতা নীতির ও সামাজিক বিভাজন নীতির ভারসাম্যকে সমর্থন বা গ্রহণ করে। কেন্দ্রীয় ডান ও কেন্দ্রীয় বাম নামক উভয় রাজনীতিই কেন্দ্রপন্থার সাথে সাধারণভাবে সংযুক্ত থেকে তাঁদের স্ব স্ব রাজনৈতিক পন্থার পক্ষাবলম্বন করে।  এই পরিভাষাটি প্রায়শই থার্ড ওয়ে বা তৃতীয় পন্থা নামক একটি রাজনৈতিক অবস্থানের সদৃশ হিসেবে ব্যবহৃত হয়, যা ছিল ১৯৯০ সালে  বিল ক্লিনটন, টনি ব্লেয়ার এবং পল কিটিং কর্তৃক জনপ্রিয় হওয়া ভারসাম্যমুখী কট্টরপন্থাবিরোধী নীতিবিশিষ্ট একটি রাজনৈতিক মতবাদ।
দেওয়ান মোহাম্মদ আজরফ
দেওয়ান মোহাম্মদ আজরফ (২৫ অক্টোবর ১৯০৬ - ১ নভেম্বর ১৯৯৯) ছিলেন বাংলাদেশের একজন প্রখ্যাত ইসলামী চিন্তাবিদ, দার্শনিক., সাহিত্যিক ও সমালোচক। তিনি বাংলাদেশের সুনামগঞ্জে জন্মগ্রহণ করেন। ১৯৯৩ সালে তিনি বাংলাদেশের জাতীয় অধ্যাপক হিসাবে সম্মাণিত হয়েছিলেন এবং একুশে পদক, স্বাধীনতা পুরষ্কারে ভূষিত হয়েছিলেন।
তিনি বাংলা ভাষা আন্দোলনের একজন সমর্থক ছিলেন। আন্দোলনে সমর্থনের দায়ে, ১৯৫৪ সালে সুনামগঞ্জ কলেজের অধ্যক্ষের পদ থেকে তাকে বরখাস্ত করা হয়, যদিও একই বছর আবার তাকে বহাল করা হয়। তার সমর্থন খুব জোরালো ছিল ১৯৪৮ সালে যখন তিনি "নাও বেলাল" লিখেন। তিনি কায়কোবাদ সাহিত্য মজলিসের (১৯৭২–৯৯) সাথে সক্রিয়ভাবে জড়িত ছিলেন।
আজরফ মুরারিচাঁদ কলেজ, সিলেট থেকে ১৯৩০ সালে সম্মানের সহিত বিএ পাশ করেন এবং ১৯৪৩ সালে ঢাকা বিশ্ববিদ্যালয় থেকে দর্শনে এমএ ডিগ্রী অর্জন করেন। ১৯৪৮ সালে তিনি সুনামগঞ্জ কলেজের অধ্যক্ষ হয়ে চাকরীতে যোগদান করেন। সুনামগঞ্জ কলেজ থেকে চাকরী শেষে তিনি বিভিন্ন কলেজে শিক্ষাদান করেছেন। এমনকি তিনি ঢাকার আবুজর গিফারি কলেজে ১৯৬৭ সাল থেকে ১৯৮০ সাল পর্যন্ত অধ্যক্ষের দায়িত্বে ছিলেন। তিনি ঢাকা বিশ্ববিদ্যালয়ের দর্শন এবং ইসলাম শিক্ষা বিভাগে খণ্ডকালীন শিক্ষক হিসেবে ১৯৭৩ থেকে ১৯৯০ সাল পর্যন্ত পাঠদান করেন। আবদুল হামিদ খান ভাসানীর একজন সমর্থক হয়ে, আসামে মুসলিম অভিবাসীদের উপর হস্তক্ষেপের প্রতিবাদে ১৯৪৬ সালে তিনি মুসলিম লীগে যোগ দেন। এবং পরবর্তীতে আসাম প্রাদেশিক কমিটিতে নির্বাচিত হন। ১৪৪ ধারা লঙ্ঘনের দায়ে তাকে ১০ মাসের জন্য কারাদণ্ড দেয়া হয়।
তিনি কিছুদিনের জন্য, পাকিস্তান দার্শনিক কংগ্রেসের একজন সদস্য, এবং কোষাধ্যক্ষও ছিলেন। ১৯৮৪ থেকে ১৯৮৯ পর্যন্ত, তিনি বাংলাদেশ দার্শনিক এ্যাসোসিয়েশনের সভাপতি ছিলেন।
দেওয়ান আজরফের অসংখ্য গ্রন্থাবলী এবং রচনা রয়েছে। এদের মধ্যে:
এছাড়াও তার ৪০টিরও অধিক অপ্রকাশিত গ্রন্থ রয়েছে।
সরকারি বিজ্ঞান কলেজ সংযুক্ত হাই স্কুল
সরকারী বিজ্ঞান কলেজ সংযুক্ত হাই স্কুল () বাংলাদেশের একটি সরকারি শিক্ষাপ্রতিষ্ঠান যা ঢাকার তেজগাঁওয়ে অবস্থিত। এটি ঢাকার ২৪টি সরকারি বিদ্যালয়ের একটি।
এগারসিন্ধুর দুর্গ
এগারসিন্ধুর দুর্গ ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই।
এগারসিন্দুরে রয়েছে - এগারসিন্দুর দুর্গ, বেবুথ রাজার দিঘি, সাদী মসজিদ, শাহ মাহমুদ মসজিদ। এটি ঈশা খাঁর শক্ত ঘাঁটি ছিল।
দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।
১১টি নদীর মোহনায় ব্রহ্মপুত্র নদের তীরে উঁচু শক্ত এঁটেল লাল মাটির এলাকা ব্যবসা-বাণিজ্য ও বসবাসের স্থান হিসেবে বিবেচিত হওয়ায় গঞ্জের হাট নামে প্রসিদ্ধ ছিল। গঞ্জের হাট ১১টি নদীর সঙ্গমস্থলে বিধায় তখনকার জ্ঞানী-গুণীজন ঐ ১১টি নদীকে সিন্দু নদ নামে আখ্যায়িত করে স্থানটির নামকরণ করা হয় এগারসিন্দুর। এটি ইতিহাস সমৃদ্ধ জনপদ হিসেবে গড়ে উঠেছিল।
বেবুধ নামক এক কোচ উপজাতি প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।
দুর্গে প্রায় ৬০ ফুট চওড়া মাটির দেয়াল ছিল। এর তিন দিকে নদী দিয়ে ঘেরা ছিল এবং এক দিকে পরিখা খনন করে প্রতিরক্ষার ব্যবস্থা ছিল।
বারো ভুঁইয়াদের প্রধান ঈসা খান এগারসিন্ধুর দুর্গ দখল করে শক্তিশালী সামরিক ঘাটিতে পরিণত করেন। মুঘল বাদশাহ আকবর বাংলা জয়ের সময় ১৫৯৮ সালে তার সেনাপতি মানসিংহ দুর্গ আক্রমণ করেছিলেন।
অহোম রাজ্য ১৭ শতাব্দীতে দুর্গটি দখল করে নেয়। সুবাদার ইসলাম খান তাদের পরাজিত করেন। তিনি দুর্গটি ধ্বংস করে দিয়েছিলেন। পরবর্তীতে ১৮৯৭ সালে সংঘটিত ভূমিকম্পে দুর্গের বাকি অংশগুলো ধ্বংস হয়ে যায়। তবে দুর্গের ভেতরে উঁচু একটি ঢিবি পাওয়া যায়, যেখান থেকে প্রতিপক্ষের বিরুদ্ধে কামান দাগানো হতো।
দুর্গ না থাকলেও ১৭ শতাব্দীর দুটি মসজিদ টিকে রয়েছে। এগুলো হল ১৬৫২ সালে নির্মিত সাদী মসজিদ ও ১৬৯৭ সালে নির্মিত শাহ মুহাম্মদ মসজিদ। সাদী মসজিদ বর্গাকার এবং আট কোণাকার মিনারবিশিষ্ট।
নুরন্নেছা খাতুন বিদ্যাবিনোদিনী
নুরন্নেছা খাতুন বিদ্যাবিনোদিনী (১৮৯৪-১৯৭৫) একজন বাংলা ভাষার উপন্যাসিক এবং কথাশিল্পী ছিলেন। তিনি বাংলা একাডেমির প্রথম সাম্মানীক ফেলো ছিলেন। ১৯২৩ সনে তাঁর প্রথম উপন্যাস "স্বপ্নদ্রষ্টা" প্রকাশিত হয়। এই পারিবারিক উপন্যাসখানিই তাঁর সাহিত্যকীর্তির শ্রেষ্ঠ নিদর্শন। "আত্মদান" (১৯২৫) নামে তাঁর একখানি রোম্যান্টিক উপন্যাস আছে। "ভাগ্যচক্র", "বিধিলিপি" ও "নিয়তি" নুরন্নেছা খাতুনের আখ্যায়িকামূলক রচনা। "জানকী বাঈ বা ভারতে মুসলিম বীরত্ব" (১৯২৪) তাঁর ঐতিহাসিক উপন্যাস। "মোসলেম বিক্রম ও বাংলার মোসলেম রাজত্ব" (১৯২৬) তাঁর কাহিনিমূলক রচনা। ১৯২৯-এ "নুরন্নেছা রচনাবলী" প্রকাশিত। দীর্ঘকাল বঙ্গীয় মোসলেম মহিলা সংঘের সভানেত্রি ছিলেন। সাহিত্যকর্মের স্বীকৃতিস্বরূপ "নিখিল বঙ্গ সাহিত্য সমিতি" কর্তৃক "বিদ্যাবিনোদিনী" এবং "নিখিল ভারত সাহিত্য সংঘ" কর্তৃক "সাহিত্যসরস্বতী" উপাধিতে ভূষিত।
নুরন্নেছা খাতুন বিদ্যাবিনোদিনীর জন্ম ১৮৯৪ সালে মুর্শিদাবাদের শাহপুর গ্রামে। সরকারি চাকুরে খোন্দকার হাবিবুস সোবহান তাঁর পিতা। অভিজাত ও রক্ষণশীল মুসলমান পরিবারে জন্ম। কঠিন অবরোধ প্রথার দরুন প্রাতিষ্ঠানিক শিক্ষালাভ থেকে বঞ্চিত। পারিবারিক গণ্ডির ভেতরেই প্রাথমিক শিক্ষা লাভ করেন। আইনজীবী কাজী গোলাম আহমদের সঙ্গে বিবাহের পর ভারতের বিভিন্ন অঞ্চলে ভ্রমণের ও সাহিত্যচর্চা এবং ইংরেজি শেখার সুযোগ লাভ করেন। স্বামীর ছোট ভগিনী ফাতেমা খাতুনের উৎসাহ ও অনুপ্রেরণায় সাহিত্য সাধনায় আত্মনিয়োগ করেন।
তিভের
তিভের রাশিয়ার তিভের প্রদেশের একটি শহর এবং প্রশাসনিক কেন্দ্র। এই শহরটি ভলগা নদীর তীরে অবস্থিত এবং এর মধ্য দিয়ে আরো বয়ে গেছে তিভেরেত'ছা এবং তিমাকা নদী। রাশিয়ার রাজধানী মস্কো থেকে তিভের শহর ১৭৭.৬ কিলোমিটার দূরে অবস্থিত।
তিভের শহর স্থাপিত হয় ১১৩৫ সালে। ১২৪৭ সালে এই শহরকে তিভের রাজ্যের কেন্দ্র বানানো হয়।
ইউটিসি+০৮:৪৫
ইউটিসি+০৮:৪৫ হল একটি সময় অঞ্চল, যা ইউটিসি থেকে ৮ ঘণ্টা ৮৫ মিনিট এগিয়ে।
ইউটিসি+০৮:৪৫ অস্ট্রেলিয়া মান সময় অনুসারে মধ্য অস্ট্রেলিয়ায় ব্যবহৃত সময় অঞ্চল। যদিও এটি কোন অফিসিয়াল টাইম জোন নয় তবুও এটির শুরু এবং শেষের সীমানা সুস্পষ্ট ভাবে নির্ধারিত করা। এবং এটি সাধারণত রোড ম্যাপ অনুসারে ব্যবহৃত হয়।
মানিকগঞ্জ-১
মানিকগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৮নং আসন।
মানিকগঞ্জ-১ আসনটি মানিকগঞ্জ জেলার দৌলতপুর উপজেলা শিবালয় উপজেলা ও ঘিওর উপজেলা নিয়ে গঠিত।
মানিকগঞ্জ-২
মানিকগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৯নং আসন।
মানিকগঞ্জ-২ আসনটি মানিকগঞ্জ জেলার সিঙ্গাইর উপজেলা, হরিরামপুর উপজেলা এবং মানিকগঞ্জ সদর উপজেলার হাটিপাড়া ইউনিয়ন, ভাড়ারিয়া ইউনিয়ন, পুটাইল ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মমতাজ বেগম বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে হারুন অর রশিদ খান মুন্নু দুটি আসনে দাড়ান: মানিকগঞ্জ-২ ও মানিকগঞ্জ-৩। দুটি আসনে জয়ী হবার পর, তিনি মানিকগঞ্জ-৩ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। ২০০১ সালের নভেম্বরের উপ-নির্বাচনে স্বতন্ত্র প্রার্থী শামসুদ্দিন আহমেদ নির্বাচিত হন।
মানিকগঞ্জ-৩
মানিকগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৭০নং আসন।
মানিকগঞ্জ-৩ আসনটি মানিকগঞ্জ জেলার সাটুরিয়া উপজেলা ও মানিকগঞ্জ সদর উপজেলার নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহিদ মালেক বিনা প্রতিদ্বন্দ্বিতায় নির্বাচিত হন।
নিজাম উদ্দিন খান অফিসে মারা যান। ১৯৯৬ সালের উপ-নির্বাচনে বিএনপির আবদুল ওয়াহাব খান নির্বাচিত হন
মুন্সিগঞ্জ-১
মুন্সিগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সিগঞ্জ জেলায় অবস্থিত জাতীয় সংসদের ১৭১নং আসন।
মুন্সিগঞ্জ-১ আসনটি মুন্সিগঞ্জ জেলার শ্রীনগর উপজেলা ও সিরাজদীখান উপজেলা নিয়ে গঠিত।
মাহি বি চৌধুরী তার বাবার সাথে বিকল্পধারা বাংলাদেশ নামে একটি নতুন রাজনৈতিক দল গঠন করতে ২০০৪ সালের ১০ মার্চ সংসদ থেকে পদত্যাগ করেন। তার পদত্যাগের ফলে জুন ২০০৪ সালে সংসদীয় আসনে উপ-নির্বাচন অনুষ্ঠিত হয়, যাতে বিএনপির প্রার্থী মোমিন আলীকে হারিয়ে মাহি বি চৌধুরী বিকল্পধারা বাংলাদেশের প্রার্থী হিসেবে নির্বাচিত হন।
নভেম্বর ২০০১ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সিগঞ্জ-১ আসন খালি হয়ে যায়, পরবর্তিতে উপ-নির্বাচনে তার ছেলে মাহি বি চৌধুরী বিএনপির প্রার্থী হিসেবে অংশ নিয়ে সংসদ সদস্য নির্বাচিত হন।
মুন্সিগঞ্জ-২
মুন্সিগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সিগঞ্জ জেলায় অবস্থিত জাতীয় সংসদের ১৭২নং আসন।
মুন্সিগঞ্জ-২ আসনটি মুন্সিগঞ্জ জেলার লৌহজং উপজেলা ও টঙ্গীবাড়ী উপজেলা নিয়ে গঠিত।
মুন্সিগঞ্জ-২ আসনটি ১৯৮৪ সালে গঠিত হয়, যখন বৃহত্তর ঢাকা জেলাকে ভেঙে ছয়টি জেলায় (মানিকগঞ্জ, মুন্সিগঞ্জ, ঢাকা, গাজীপুর, নরসিংদি ও নারায়গঞ্জ) ভাগ করা হয়েছিল।
২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে মুন্সিগঞ্জ-২ আসনের সীমানা পরিবর্তন হয়েছিল।
মুন্সিগঞ্জ-৩
মুন্সিগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সিগঞ্জ জেলায় অবস্থিত জাতীয় সংসদের ১৭৩নং আসন।
মুন্সিগঞ্জ-৩ আসনটি মুন্সিগঞ্জ জেলার গজারিয়া উপজেলা ও মুন্সিগঞ্জ সদর উপজেলা নিয়ে গঠিত।
রাধাচরণ পাল
রাধাচরণ পাল () (১৮৯২ - ১৯১৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী। তিনি শিয়ালদা ডাকাতি সংক্রান্ত ব্যাপারে গ্রেপ্তার হন। আলিপুর কেন্দ্রীয় কারাগারে মারা যান।
রাধাচরণ পাল জন্মেছিলেন বাংলাদেশের শরিয়তপুর জেলার নড়িয়া উপজেলার ভোজেশ্বরে।
আলিপুর কেন্দ্রীয় কারাগার
আলিপুর কেন্দ্রীয় কারগার () হচ্ছে একটি জেলখানা যেখানে ব্রিটিশ শাসনকালে ব্রিটিশ বিরোধী স্বাধীনতা আন্দোলনের নেতৃবৃন্দকে আটক রাখা বা ফাঁসি দেয়া হতো। জেলখানা এখনো চালু আছে। এটাতে আলিপুর জেল প্রেসও অবস্থিত।
কুমার স্বামী কামরাজ নাদার
কুমার স্বামী কামরাজ নাদার (), (১৫ জুলাই ১৯০৩ – ২ অক্টোবর ১৯৭৫) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাঁকে ভারতের রাজনীতির "রাজনীতি নির্মাতা" বলা হতো।
আজিজ মিয়া (কাউয়াল)
আজিজ মিয়া কাউয়াল () (১৭ এপ্রিল ১৯৪২ - ৬ ডিসেম্বর ২০০০) পাকিস্তানের ঐতিহ্যবাহী কাউয়ালি সঙ্গীতের শীর্ষস্থানীয় কাউয়ালদের অন্যতম একজন ছিলেন এবং কাওয়ালির অনন্য শৈলী মাধ্যমে গজল পরিবেশনের জন্য বিখ্যাত ছিলেন।
আজিজ মিয়া বিট্রিশ ভারতের বুলেন্দ শের এ জন্মগ্রহণ করেন। জন্মের সময় তার নাম ছিল আব্দুল আজিজ (উর্দু : عبد العزیز)। মিয়া, যা প্রায় সময় তিনি কাউয়ালি পরিবেশনের সময় উচ্চারণ করতেন, পরবর্তীতে তা তার নামের সাথে যুক্ত হয়ে যায়। প্রথমদিকে তিনি নিজেকে আজিজ মিয়া মিরাটি নামে পরিচিত করান। মিরাট শব্দটি মিরাটকে, উত্তর ভারতের একটি শহর, নির্দেশ করে যেখান থেকে তিনি ১৯৪৭ সালে পাকিস্তানে চলে যান।
যুগান্তর পত্রিকা
যুগান্তর পত্রিকা () ছিলো যুগান্তর দলের মুখপত্র। ১৯০৬ সালের ১৮ মার্চ প্রথম যুগান্তর পত্রিকা প্রকাশ হয়। জাতীয়তাবাদী পত্রিকা যুগান্তরের সম্পাদক ছিলেন বিপ্লবী ভূপেন্দ্রনাথ দত্ত। লেখকদের মধ্যে ছিলেন উপেন্দ্রনাথ বন্দ্যোপাধ্যায়, দেবব্রত বসু, অবিনাশচন্দ্র ভট্টাচার্য, বারীন্দ্রকুমার ঘোষ, কিরণচন্দ্র মুখোপাধ্যায়, চারুচন্দ্র রায় প্রমুখ। ওই সময় যুগান্তর পত্রিকার লেখা হতে অগ্নিস্ফুলিঙ্গ বাহির হতো। যুগান্তর পত্রিকা ঐ সময় খুব জনপ্রিয় ছিলো। সরকার যুগান্তর পত্রিকা বন্ধ করে দিয়েছিলো, কিন্তু যুগান্তর বন্ধ হয় নাই, গোপনে বের হয়েছে। সকল দলের লোকই যুগান্তর পত্রিকা নিজের মতো করে প্রচার করতো।
কধুরখীল ইউনাইটেড মুসলিম উচ্চ বিদ্যালয়
কধুরখীল ইউনাইটেড মুসলিম উচ্চ বিদ্যালয় বাংলাদেশের চট্টগ্রাম জেলার অন্তর্গত বোয়ালখালী উপজেলার একটি ঐহিত্যবাহী উচ্চ বিদ্যালয়। এটি ১নং কধুরখীল ইউনিয়নের মধ্যভাগে লালার দীঘির পাড়ে ইউনিয়ন পরিষদের পাশে একটি বিশাল আয়তন নিয়ে অবস্থিত। এই বিদ্যালয়টি ১৯৪৭ সালে স্থাপিত করা হয়। বিদ্যালয়ের পাশে সুবিশাল লালার দীঘি এবং সামনে বড় মাঠ চারিদিকে নারিকেল গাছের সমারোহ। বিদ্যালয়ের সামনে রয়েছে একটি ত্রিমুখী সড়ক, যা চট্টগ্রাম শহরসহ বিভিন্ন জায়গায় যাওয়া যায়। পড়ালেখার মান নিয়ে এই বিদ্যালয়টির সুনাম অক্ষুন্ন আছে।
বোয়ালখালী উপজেলার কধুরখীল গ্রামটি একটি ঐতিহ্যবাহী গ্রাম। গ্রামটির নামকরণে প্রচলিত প্রবাদ আছে যে,‘কতদূরখিল’ থেকে কধুরখীল নাম। বিদ্যালয়টি তৈরির আগে হিন্দুরা ছিল শিক্ষা-দীক্ষায় উন্নত কিন্তু মুসলমানরা শিক্ষা-দীক্ষায় ছিল অনুন্নত। হিন্দু অধ্যষিত এলাকায় মাধ্যমিক বিদ্যালয় থাকলেও মুসলিম অধ্যুষিত এলাকায় কোন জুনিয়র বা মাধ্যমিক বিদ্যালয় ছিল না। তাই মধ্য কধুরখীল বা লালারদিঘী এলাকার কয়েকজন শিক্ষানুরাগী ব্যক্তি মরহুম আলহাজ্ব মকবুল হোসেন চৌধুরী, মরহুম আবুল বশরমিয়া, মরহুম খলিলুর রহমান আরবী, মরহুম আবুবক্কর সিদ্দীক সওদাগর, মরহুম আবদুস সামাদ সওদাগর, মরহুম আমির হোসেন চৌধুরী, মৃত সজীব চন্দ্র চৌধুরী, মরহুম মোহাম্মদ মূসাবিকম,মরহুম আলহাজ্ব এস.এম মোজাহেরুল হক সওদাগর ও অন্যান্য ব্যক্তিবর্গের উদ্যোগে ১৯৪৭ সালে অত্র এলাকার মুসলিম ও হিন্দুদের শিক্ষা বিস্তারের জন্য কধুরখীল ইউনাইটেড মুসলিম উচ্চ বিদ্যালয়টি প্রতিষ্ঠিত করেন। উক্ত বিদ্যালয়টি প্রতিষ্ঠা করার জন্য যারা জমিদান করেছেন তারা হচ্ছেন, মরহুম মাওলানা খলিলুর রহমান আরবী, মরহুম মোহাম্মদ ইব্রাহীম মিয়া তালুকদার, মরহুম মাওলানা আবদুলহাকিম, মৃত চরণ চৌধুরী, মরহুম আমিনুল হক, মরহুম মোহাম্মদ এছহাক, মরহুম সুলতান আহম্মদ, মরহুম এনায়াতুল্লাহ খতিব, মরহুম আবদুল করিমও প্রমুখ ব্যক্তিবর্গ।
বিদ্যালয়টি তৈরি হয়েছে ৮২৪ শতক জমির উপর। এটি ২টি ভবন বিশিষ্ট্য বিদ্যালয়। এতে রয়েছে ১২টি শ্রেণী কক্ষ,১টি অফিসকক্ষ, ১টি শিক্ষক মিলনায়তন, ১টি পাঠাগার,১টি বিজ্ঞানাগার, ১টি কম্পিউটারল্যাব, ১টি এবাদতখানা। বিদ্যালয়ের সামনেএকটি প্রশস্ত খেলা মাঠও রয়েছে।
বানৌজা সমুদ্র অভিযান
বানৌজা "সমুদ্র অভিযান" (এফ২৯) বাংলাদেশ নৌবাহিনীর অন্যতম একটি বৃহত ও ভারী ফ্রিগেট। এটি দ্বিতীয় হ্যামিল্টন ক্লাস ফ্রিগেট।
১৯৬৯ সাল থেকে ২০১৫ সাল পর্যন্ত জাহাজটি ইউএসসিজিএস রাশ নামে মার্কিন যুক্তরাষ্ট্রের কোস্ট গার্ডে নিয়োজিত ছিল। ২০১৫ সালের ৩ ফেব্রুয়ারি তে এই জাহাজটিকে অবসরে পাঠানো হয়। একই বছরের ৫ মে একে বাংলাদেশ নৌ বাহিনীর নিকট হস্তান্তর করা হয়। ১৯ মার্চ ২০১৬ একে নৌবাহিনীতে নিয়োগ করা হয়।
ভবিষ্যৎ এ এই জাহাজে জাহাজ বিধ্বংসী ক্ষেপণাস্ত্র, ভুমি থেকে আকাশে নিক্ষেপণযোগ্য মিসাইল, টর্পেডো সংযোজনের পরিকল্পনা রয়েছে। এর ফলে এটি নৌবাহিনীর অন্যতম শক্তিশালী জাহাজ হয়ে উঠবে।
নওয়াদা জেলা
নওয়াদা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর নওয়াদা। নওয়াদা জেলা বিহারের মগধ বিভাগের অন্তর্গত। এই জেলার ভূখণ্ড প্রাচীন মগধ মহাজনপদ, শুঙ্গ ও গুপ্ত সাম্রাজ্যের অধিভুক্ত ছিল। এই জেলার উত্তর দিকে রয়েছে বিহারের নালন্দা জেলা, উত্তরপূর্ব দিকে রয়েছে শেখপুরা জেলা, পূর্ব দিকে রয়েছে জামুই জেলা, পশ্চিম দিকে রয়েছে গয়া জেলা, দক্ষিণপূর্ব দিকে রয়েছে ঝাড়খণ্ডের গিরিডি জেলা এবং দক্ষিণ দিকে রয়েছে ঝাড়খণ্ডের কোডারমা জেলা।
নওয়াদা জেলার আয়তন । আয়তনের দিক থেকে এই জেলা চিলির নাভারিনো দ্বীপের প্রায় সমান। হিন্দু পুরাণে উল্লিখিত কাকোলাত পর্বত এই জেলায় অবস্থিত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় নওয়াদা জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল উন্নয়ন তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
নওয়াদা জেলা তিনটি মহকুমায় বিভক্ত। এগুলি হল: নওয়াদা, রাজাউলি ও পাকরিবারাওয়ান। এই তিনটি মহকুমা আবার নিম্নোক্ত ব্লকগুলিতে বিভক্ত। যথা: কাওয়াকোল, ওয়ারসালিগঞ্জ, নওয়াদা, রাজাউলি, আকবরপুর, হিসুয়া, নরহাট, গোবিন্দপুর, পাকরিবারাওয়ান, সিরদাল্লা, কাসিচক, রোহ, নরদিগঞ্জ ও মেসকউর।
নওয়াদা জেলার পশ্চিম দিক দিয়ে ৩১ নং জাতীয় সড়ক গিয়েছে। এই সড়কের মাধ্যমে জেলা সদরের সঙ্গে জেলার বিভিন্ন গ্রাম ও শহরের যোগাযোগ রক্ষিত হচ্ছে। জেলার উত্তরপশ্চিম প্রান্তে ৮৩ নং জাতীয় সড়কের ৩০ কিলোমিটার অংশ রয়েছে। এই সড়কটি হিসুয়া শহরের উপর দিয়ে গিয়েছে। এছাড়া বিভিন্ন রাজ্য মহাসড়ক গ্রামগুলির মধ্যে যোগাযোগ রক্ষা করেছে। এই জেলায় প্রায় ৪২০ কিলোমিটার পাকা রাস্তা রয়েছে।
২০১১ সালের জনগণনা অনুসারে, নওয়াদা জেলার জনসংখ্যা ২,২১৬,৬৫৩। জনসংখ্যার হিসেবে এই জেলার জনসংখ্যা লাটভিয়া রাষ্ট্র অথবা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২০৫তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ২২.৪৯%। নওয়াদা জেলায় লিঙ্গানুপাতের হার প্রতি ১০০০ পুরুষে ৯৩৬ জন মহিলা এবং সাক্ষরতার হার ৬১.৬৩%।
ইউটিসি+১০:০০
ইউটিসি+১০:০০ একটি সময় অঞ্চল যেটি ইউটিসি অফসেট, যা ইউটিসি সময় অঞ্চল থেকে ১০ ঘণ্টা এগিয়ে। এই সময় অঞ্চল ব্যবহৃত হয়ঃ
আওরঙ্গাবাদ জেলা, বিহার
আওরঙ্গাবাদ জেলা হল ভারতের বিহার রাজ্যের ৩৯টি জেলার অন্যতম। মুঘল সম্রাট আওরঙ্গজেবের নামানুসারে এই জেলার সদর শহরের নামকরণ করা হয়েছিল আওরঙ্গাবাদ। আওরঙ্গাবাদ জেলা বিহারের মগধ বিভাগের অন্তর্গত একটি জেলা। বর্তমানে এই জেলাটি রেড করিডোরের অন্তর্গত।
আওরঙ্গাবাদ জেলার আয়তন । এই জেলার আয়তন রাশিয়ার ভয়গাচ দ্বীপের আয়তনের প্রায় সমান। এই জেলার উল্লেখযোগ্য নদনদীগুলি হল সোন, পুনপুন, আওরঙ্গা, বতানে, মোরহার ও আর্দ্রি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় আওরঙ্গাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অণুদান তহবিল কর্মসূচির অধীনে অণুদান পেয়ে থাকে, এই জেলা তার মধ্যে অন্যতম।
আওরঙ্গাবাদ জেলা দুটি মহকুমায় বিভক্ত। এগুলি হল: আওরঙ্গাবাদ ও দাউদনগর। এই দুটি মহকুমা আবার নিম্নোক্ত ব্লকগুলিতে বিভক্ত। যথা: মদনপুর, কুটুম্ববা, দাউদনগর, আওরঙ্গাবাদ, বারুন, ওবরা, দেও, নবিনগর, হাসপুরা, গোহ ও রফিগঞ্জ।
২০১১ সালের জনগণনা অণুসারে, আওরঙ্গাবাদ জেলার জনসংখ্যা ২,৫১১,২৪৩। এই জেলার জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৭২তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৪.৭৫%। আওরঙ্গাবাদ জেলায় লিঙ্গানুপাতের হার প্রতি ১০০০ পুরুষে ৯১৬ জন মহিলা
ইউটিসি+১০:৩০
ইউটিসি+১০:৩০ হল একটি সময় অঞ্চল, যা ইউটিসি থেকে ১০ ঘণ্টা ৩০ মিনিট এগিয়ে। এই সময় অঞ্চল ব্যবহৃত হয়ঃ
মুঙ্গের বিভাগ
মুঙ্গের বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর মুঙ্গের। ২০১৫ সালের পরিস্থিতি অনুসারে, মুঙ্গের জেলা, জামুই জেলা, খগড়িয়া জেলা, লখিসরাই জেলা, বেগুসরাই জেলা, ও শেখপুরা জেলা এই বিভাগের অন্তর্গত। এই সব কটি জেলা পূর্বে বৃহত্তর মুঙ্গের জেলার অন্তর্গত ছিল।
মোহাম্মদ শরীফ (ক্রিকেটার)
মোহাম্মদ শরীফ (জন্ম: ১২ ডিসেম্বর, ১৯৮৫) নারায়ণগঞ্জে জন্মগ্রহণকারী বাংলাদেশের আন্তর্জাতিক ক্রিকেটার। ২০০১ থেকে ২০০২ মেয়াদে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে অংশগ্রহণ করেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করেছেন তিনি। ঘরোয়া ক্রিকেটে ঢাকা বিভাগ, বিমান বাংলাদেশ এয়ারলাইন্স, বরিশাল বিভাগ ও রংপুর রাইডার্সের প্রতিনিধিত্ব করেছেন মোহাম্মদ শরীফ।
সমগ্র খেলোয়াড়ী জীবনে ১০ টেস্ট ও ৯টি একদিনের আন্তর্জাতিকে অংশগ্রহণের সুযোগ পেয়েছেন তিনি। জিম্বাবুয়ে সফরে একদিনের আন্তর্জাতিকের সিরিজে অংশ নেয়ার সাড়ে পাঁচ বছর পর ভারত সফরে যান। কিন্তু আন্তর্জাতিক ক্রিকেট অঙ্গনে তিনি তেমন সুবিধা করতে পারেননি। ফলশ্রুতিতে দল থেকে বাদ পড়েন।
প্রদ্যোতকুমার ভট্টাচার্য
প্রদ্যোতকুমার ভট্টাচার্য () (১৩ নভেম্বর, ১৯১৩ - ১২ জানুয়ারি, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ছাত্রাবস্থায় বিপ্লবী দলের সভ্য হন। মেদিনীপুরের ম্যাজিস্ট্রেট রবার্ট ডগলাসকে হত্যার জন্য যে দুজন যুবক আক্রমণ চালান প্রদ্যোত তাঁদের একজন। এই আক্রমণের ফলে ডগলাসের মৃত্যু ঘটে। ঘটনাস্থলের কাছে প্রদ্যোত রিভলভারসহ ধরা পড়েন। অনুসন্ধান করে দেখা যায়, প্রদ্যোৎের গুলিতে ডগলাস নিহত হননি। বহু অত্যাচার সত্ত্বেও প্রদ্যোৎ সঙ্গীর নাম প্রকাশ করেননি। বিচারে তাঁর ফাঁসি হয়। প্রকৃত হত্যাকারী ছিলেন প্রভাংশুশেখর পাল।
প্রদ্যোত ভট্টাচার্যের জন্ম মেদিনীপুর জেলার দাসপুর থানার রাজনগরের গোকুলনগরে। তাঁর পিতার নাম ভবতারণ ভট্টাচার্য। মেদিনীপুর হিজলি বন্দি শিবিরে নিরস্ত্র বন্দিদের উপর গুলি চালানোর প্রতিবাদে তাঁর মন ব্রিটিশ নিধনে ইন্ধন যোগায়।
১৯৩২ সালের ৩০ এপ্রিল মেদিনীপুরের দ্বিতীয় শ্বেতাঙ্গ ম্যাজিস্ট্রেট ডগলাস নিহত হন। তিনি তখন জেলা বোর্ডের এক মিটিংংয়ে সভাপতিত্ব করছিলেন। পুলিস প্রহরী মোতায়েন ছিলো। এমন সময় প্রদ্যোত ভট্টাচার্য এবং প্রভাংশুশেখর পাল ডগলাসকে আক্রমণ করে হত্যা করেন। প্রদ্যোৎ তাঁর সঙ্গীর পলায়নের সহায়তার জন্য পিস্তলসহ রুখে দাঁড়ায় এবং ধৃত হয়। প্রদ্যোৎের বয়স তখন ২০ বছর এবং তিনি তখন মেদিনীপুর কলেজে পড়তেন। প্রদ্যোতের সাথীর নাম বের করার জন্য তাঁর উপর অত্যাচার চলতে থাকে। কিন্তু তিনি কোনো প্রকার দুর্বলতা দেখাননি। ১৯৩৩ সনের ১২ জানুয়ারি প্রদ্যোতের ফাঁসি হয়।
রবাতক শিলালিপি
রবাতক শিলালিপি ১৯৯৩ খ্রিস্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি। এই শিলালিপি থেকে কুষাণ সম্রাটদের বংশতালিকা ও কণিষ্কের শাসন সম্বন্ধে তথ্য পাওয়া যায়।
১৯৯৩ খ্রিস্টাব্দে আফগানিস্তানের রবাতক গিরিপথের দক্ষিণ-পশ্চিমে কাবুল-মাজার সড়কপথের পাশে একটি কৃত্রিম পাহাড়ের শিখরের নিকটে একজন আফগান মুজাহিদিন একটি ট্রেঞ্চ খনন করার সময় এই শিলালিপি সহ বেশ কিছু পাথরের ভাস্কর্য্য খুঁজে পান। এই অঞ্চলে কর্মরত হ্যালো ট্রাস্ট নামক একটি খনন প্রতিষ্ঠানের একজন কর্মী এই আবিষ্কার নথিভুক্ত করেন ও শিলালিপিটির আলোকচিত্র তুলে ব্রিটিশ মিউজিয়ামে পাঠান। সেখানে জো ক্রিব এই শিলালিপির গুরুত্ব উপলব্ধি করে স্কুল অব ওরিয়েন্টাল অ্যান্ড আফ্রিকান স্টাডিজের অধ্যাপক নিকোলাস সিমস-উইলিয়ামসের নিকট আলোকচিত্রটি পাঠান। ১৯৯৬ খ্রিস্টাব্দে ক্রিব ও সিমস-উইলিয়ামস এই শিলালিপির পাঠোদ্ধার করে ইংরেজি অনুবাদ প্রকাশ করেন।
২০০০ খ্রিস্টাব্দের এপ্রিল মাসে এই শিলালিপিটিকে খুঁজে বের করার উদ্দেশ্যে ইংরেজ ঐতিহাসিক জোনাথন লী ও "সোসাইটি ফর দ্য প্রিজার্ভেশন অব আফগানিস্তান'স কালচারাল হেরিটেজ" নামক প্রতিষ্ঠানের কর্মকর্তা রবার্ট ক্লুইভার মাজার-ই-শরিফ থেকে পুল-ই-খুমরি পর্য্যন্ত যাত্রা করেন, যেখানে খনন ও শিল্প বিভাগে সেটি পাওয়া যায়। লী পুনরায় এই লিপির আলোকচিত্র তুললে তা বিশ্লেষণ করে সিমস-উইলিয়ামস আরো নিঁখুত অনুবাদ করেন। ২০০০ খ্রিস্টাব্দের জুলাই মাসে এই শিলালিপিটিকে কাবুল নিয়ে যাওয়ার উদ্দেশ্যে কাবুল মিউজিয়ামের একদল সদস্যদের সঙ্গে রবার্ট ক্লুইভার পুল-ই-খুমরির উদ্দেশ্যে যাত্রা করেন। সেখান থেকে প্রায় পাঁচ শ কিলোগ্রাম ওজনের এই পাথরটিকে গাড়ীতে করে মাজার-ই-শরিফ এনে সেখান থেকে বিমানে করে কাবুল নিয়ে গিয়ে কাবুল মিউজিয়ামে প্রদর্শন করা হয়। কিন্তু কিছুদিন পরে তালিবানদের আপত্তির ফলে প্রাক-ইসলাম যুগের সমস্ত নিদর্শন প্রদর্শন বন্ধ করে দিতে হয়, যার ফলে কাবুল মিউজিয়াম বন্ধ হয়ে যায়। পরে তালিবান শাসনের অবসানের পর কাবুল মিউজিয়ামে পুনরায় এই শিলালিপি প্রদর্শিত হয়। ২০০৮ খ্রিস্টাব্দে সিমস-উইলিয়ামস সচক্ষে এই শিলালিপি দর্শন করে লিপিটির অপর একটি অনুবাদ প্রকাশ করেন।
রবাতক শিলালিপি থেকে কুষাণ সম্রাট কণিষ্ক সম্বন্ধে তথ্য পাওয়া যায়। এই লিপির শুরুতেই লেখা রয়েছে যে, নানা প্রভৃতি দেবতার ইচ্ছেয় কণিষ্ক একটি নতুন কালপঞ্জীর সূচনা করেন। কণিষ্ক গ্রিক ভাষা পরিত্যাগ করে ব্যাক্ট্রিয় ভাষারও প্রবর্তন করেন। এই লিপি অনুসারে, উজ্জয়িনী, সাকেত, কৌশাম্বী, পাটলিপুত্র ও শ্রী চম্পা নগরী পর্য্যন্ত তাঁর সাম্রাজ্য বিস্তৃত ছিল। এই লিপির শেষে কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস, পিতামহ ছিলেন ভীম তক্তো এবং পিতা ছিলেন ভীম কদফিসেস। বি.এন. মুখার্জি এই লিপির একটি অনুবাদ করেন, যেখানে তিনি কণিষ্কের পিতামহের নাম হিসেবে সদষ্কণের নামের উল্লেখ করেন, কিন্তু সিমস-উইলিয়ামস রবাতক শিলালিপি পাঠ করে এই নাম খুঁজে পাননি।
সুনামগঞ্জ-১
সুনামগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৪নং আসন।
সুনামগঞ্জ-১ আসনটি সুনামগঞ্জ জেলার ধর্মপাশা উপজেলা, তাহিরপুর উপজেলা, জামালগঞ্জ উপজেলা নিয়ে গঠিত।
সুনামগঞ্জ-২
সুনামগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৫নং আসন।
সুনামগঞ্জ-২ আসনটি সুনামগঞ্জ জেলার দিরাই উপজেলা ও শাল্লা উপজেলা নিয়ে গঠিত।
সুরঞ্জিত সেনগুপ্ত ২০১৭ সালের ফেব্রুয়ারিতে মারা যান। উপ-নির্বাচনে তার স্ত্রী জয়া সেনগুপ্ত নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সুরঞ্জিত সেনগুপ্ত বিনা প্রতিদ্বন্দ্বিতায় নির্বাচিত হন।
সুনামগঞ্জ-৩
সুনামগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৬নং আসন।
সুনামগঞ্জ-৩ আসনটি সুনামগঞ্জ জেলার জগন্নাথপুর উপজেলা ও দক্ষিণ সুনামগঞ্জ উপজেলা নিয়ে গঠিত।
আব্দুস সামাদ আজাদ ২০০৫ সালের এপ্রিলে মারা যান। জুলাই ২০০৫ সালের উপ-নির্বাচনে ইসলামী ঐক্যজোট-এর নেতা শাহিনুর পাশা চৌধুরী নির্বাচিত হন।
সুনামগঞ্জ-৪
সুনামগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৭নং আসন।
সুনামগঞ্জ-৪ আসনটি সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে পীর ফজলুর রহমান বিনা প্রতিদ্বন্দ্বিতায় নির্বাচিত হন।
২০০৯ সালের এপ্রিল মাসে মমতাজ ইকবাল মারা যান। ২০০৯ সালের উপ-নির্বাচনে আওয়ামী লীগের মো. মতিউর রহমান নির্বাচিত হন।
সুনামগঞ্জ-৫
সুনামগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৮নং আসন।
সুনামগঞ্জ-৫ আসনটি সুনামগঞ্জ জেলার দোয়ারাবাজার উপজেলা ও ছাতক উপজেলা নিয়ে গঠিত।
সিলেট-১
সিলেট-১ হল বাংলাদেশের জাতীয় সংসদের ৩০০টি নির্বাচনী এলাকার একটি ও বাংলাদেশের সংসদীয় আসনের ভি.আই.পি আসন বলা হয় এটিকে। স্বাধীনতার পর থেকে এই আসনে যে দল জয়ী হয়েছে সে দল-ই সরকার গঠন করেছে। শাহ জালাল ও শাহপরান-এর মাজার এলাকায় এ আসন অবস্থিত। এটি সিলেট জেলায় অবস্থিত জাতীয় সংসদের ২২৯নং আসন; যা মূলত সিলেট শহর নিয়ে গঠিত।
পূণ্যভূমি সিলেটের প্রান কেন্দ্র সিলেট-১ আসনটি সিলেট জেলার সিলেট সিটি কর্পোরেশন ও সিলেট সদর উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল মাল আবদুল মুহিত বিনা প্রতিদ্বন্দ্বিতায় নির্বাচিত হন।
সিলেট-২
সিলেট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩০নং আসন।
সিলেট-২ আসনটি সিলেট জেলার বিশ্বনাথ উপজেলা, ওসমানী নগর উপজেলা ও বালাগঞ্জ উপজেলার ইউনিয়ন নিয়ে গঠিত।
সিলেট-৩
সিলেট-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩১নং আসন। এই আসনে বর্তমান সংসদ সদস্য হলো আওয়ামী লীগের মাহমুদ উস সামাদ চৌধুরী।
সিলেট-৩ আসনটি সিলেট জেলার দক্ষিণ সুরমা উপজেলা, ফেঞ্চুগঞ্জ উপজেলা এবং বালাগঞ্জ উপজেলা নিয়ে গঠিত। পূর্বে বালাগঞ্জ উপজেলার শুধু ৩টি ইউনিয়ন দেওয়ান বাজার ইউনিয়ন, পূর্ব গৌরীপুর ইউনিয়ন ও পশ্চিম গৌরীপুর ইউনিয়ন অন্তর্ভুক্ত ছিল। ২০১৮ সালের সীমানা পুনঃনির্ধারনে বালাগঞ্জ উপজেলার সবগুলি ইউনিয়ন অন্তর্ভুক্ত করা হয়।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মাহমুদ উস সামাদ চৌধুরী বিনা প্রতিদ্বন্দ্বিতায় নির্বাচিত হন।
সিলেট-৪
সিলেট-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩২নং আসন।
সিলেট-৪ আসনটি সিলেট জেলার কোম্পানীগঞ্জ উপজেলা, গোয়াইঘাট উপজেলা ও জৈন্তাপুর উপজেলা নিয়ে গঠিত।
জুন ২০০৬ সালের সাধারণ নির্বাচনে সাইফুর রহমান তিনটি আসনে দাড়ান এবং দুটিতে জয় লাভ করেন: সিলেট-৪ ও মৌলভীবাজার-৩। তিনি মৌলভীবাজার-৩ আসনকে প্রতিনিধিত্ব করার জন্য বেছে নেন; এরফলে অন্য আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরের উপ-নির্বাচনে ইমরান আহমেদ নির্বাচিত হন।
সিলেট-৫
সিলেট-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩৩নং আসন।
সিলেট-৫ আসনটি সিলেট জেলার কানাইঘাট উপজেলা ও জকিগঞ্জ উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে সেলিম উদ্দিন বিনা প্রতিদ্বন্দ্বিতায় নির্বাচিত হন।
সিলেট-৬
সিলেট-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩৪নং আসন।
সিলেট-৬ আসনটি সিলেট জেলার বিয়ানীবাজার উপজেলা ও গোলাপগঞ্জ উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে নুরুল ইসলাম নাহিদ বিনা প্রতিদ্বন্দ্বিতায় নির্বাচিত হন।
সাবরি ব্রাদার্স
সাবরি ব্রাদার্স (পাঞ্জাবি, ) পাকিস্তানের একটি সুফি কাউয়ালি শিল্পী দল, যারা চিশতিয়া তরিকার সাথে ঘনিষ্ঠভাবে যুক্ত। তাদেরকে অনেক সময় পাকিস্তানের অনানুষ্ঠানিক রাষ্ট্রদূত বলা হয়। সাবরি ব্রাদার্স প্রয়াত হাজী গোলাম ফরিদ সাবরি ও তার ছোট ভাই হাজী মকবুল সাবরি নেতৃত্বে গঠিত হয়েছিল।
সাবরি ব্রাদার্স এর মূল সদস্যরা হলেন গোলাম ফরিদ সাবরি, মকবুল সাবরি, কামাল সাবরি, মেহমুদ গজনবী সাবরি, ফজল ইসলাম, আজমত ফরিদ সাবরি, সারওয়াত ফরিদ সাবরি, জাভেদ কামাল সাবরি, ওমর দারাজ, আব্দুল আজিজ, মসিহউদ্দীন, আব্দুল করিম, এবং মোহাম্মদ আনোয়ার।
অ্যালান হার্স্ট
অ্যালান জর্জ হার্স্ট (; জন্ম: ১৫ জুলাই, ১৯৫০) ভিক্টোরিয়া প্রদেশের অল্টোনা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। এছাড়াও, তিনি আইসিসি’র ম্যাচ রেফারি হিসেবে আন্তর্জাতিক ক্রিকেট খেলা পরিচালনা করেছেন। ১৯৭৫ থেকে ১৯৭৯ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ ডানহাতি ফাস্ট বোলার ছিলেন। পাশাপাশি ডানহাতে ব্যাটিং করতেন তিনি। ১৯৭০-এর দশকে প্রচলিত অস্ট্রেলীয় ফাস্ট বোলারদের ন্যায় বিরাট গোঁফ, পেশীবহুল, বিস্তৃত কাঁধ ও ঘন চুলের বৈশিষ্ট্য নিয়ে খেলতেন অ্যালান হার্স্ট। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি।
নিজস্ব দ্বিতীয় প্রথম-শ্রেণীর ক্রিকেট মৌসুমে হার্স্ট নিউজিল্যান্ডের বিপক্ষে একটিমাত্র টেস্টে অংশ নেন। মূলতঃ দল নির্বাচকমণ্ডলী ঐ বছরের শেষদিকে অ্যাশেজ সফরের দলের সদস্য নির্বাচনের লক্ষ্যে পরীক্ষামূলকভাবে নবীনদেরকে অধিক সুযোগ দেয়ার জন্য তাঁকে দলে নিয়েছিলেন। জিওফ ডাইমক ও অ্যাশলে উডককের সাথে তাঁরও একযোগে অভিষেক ঘটে। অস্ট্রেলিয়া দল খুব সহজেই ইনিংস ও ৫৭ রানে জয় পায়।
২৬ জানুয়ারি, ১৯৭৪ তারিখে অ্যাডিলেডে অনুষ্ঠিত ঐ টেস্টে তিনি কেবলমাত্র কিউই তারকা গ্লেন টার্নারের মূল্যবান উইকেট দখল করতে পেরেছিলেন। ফলশ্রুতিতে দলনায়ক ইয়ান চ্যাপেলের অনুরোধ উপেক্ষা করে নির্বাচকমণ্ডলী কয়েক সপ্তাহ পর শুরু হতে যাওয়া নিউজিল্যান্ড সফরের জন্য তাঁকে দলে নেয়নি। দলের অন্যতম তারকা খেলোয়াড় ডেনিস লিলি পিঠের ব্যথায় আক্রান্ত হওয়ায় চ্যাপেল তাঁকে লিলি’র সাথে দেশের সর্বাপেক্ষা দ্রুতগতিসম্পন্ন বোলাররূপে চিহ্নিত করেছিলেন। জেফ থমসনের আবির্ভাবে ১৯৭৪ সালে তাঁকে দলে নেয়া হয়নি। তা স্বত্ত্বেও হার্স্টকে নির্বাচকমণ্ডলী প্রাথমিক তালিকায় রেখেছিলেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে তাঁকে নেয়া হয়। কিন্তু পুণরায় লিলি-থমসন জুটির প্রাধান্যতায় টেস্ট কিংবা ওডিআই খেলতে পারেননি তিনি।
পার্থের দ্রুতগতিসম্পন্ন পীচে পাকিস্তানের বিপক্ষে দ্বিতীয় টেস্টে নয় উইকেট পান। এরফলে ১৯৭৯ সালের ক্রিকেট বিশ্বকাপে খেলার সুযোগ পান। ঐ বছরের অক্টোবরে ভারত সফরে যান। কিন্তু, দুই টেস্টে অংশ নিয়েও তিনি উইকেটবিহীন ছিলেন।
গুরুতর পিঠের আঘাতে আক্রান্ত হলে তাঁকে দেশে ফেরত পাঠানো হয়। ফলশ্রুতিতে তাঁকে সকল স্তরের ক্রিকেট থেকে অবসর নিতে হয়। তবে, ১৯৮০-৮১ মৌসুমে সংক্ষিপ্তকালের জন্য ভিক্টোরিয়ার পক্ষে খেলেছেন।
আউটফিল্ডে তিনি দৌঁড়ুতে বেশ পটু ছিলেন। এছাড়া, পেস বোলিংয়েও প্রাধান্য ছিল। কিন্তু নীচের সারির ব্যাটসম্যান হিসেবে তাঁর ব্যাটিং পরিসংখ্যান মোটেও সুবিধের ছিল না। ২০ টেস্ট ইনিংসের মধ্যে ১০বারই শূন্য রান পেয়েছেন। তন্মধ্যে ১৯৭৮-৭৯ মৌসুমের অ্যাশেজ সিরিজে দুইবার জোড়া শূন্য পেয়ে রেকর্ড গড়েন।
২০০৪ সালে আইসিসি’র ম্যাচ রেফারি হিসেবে নিযুক্ত হন তিনি। ঢাকায় অনুষ্ঠিত বাংলাদেশ বনাম নিউজিল্যান্ডের মধ্যকার টেস্ট খেলা পরিচালনা করেন তিনি। ২০১১ সাল পর্যন্ত সর্বমোট ৪৫ টেস্টে তাঁর উপস্থিতি ছিল। এছাড়াও ১৯ মার্চ, ২০১৪ তারিখ পর্যন্ত ২৬টি টুয়েন্টি২০ আন্তর্জাতিক পরিচালনা করেছেন অ্যালান হার্স্ট।
কুজুল কদফিসেস
কুজুল কদফিসেস (রাজত্বকাল ৩০–৮০ খ্রিস্টাব্দ) ( বা "Κοζολα Καδαφες") প্রথম কুষাণ সম্রাট ছিলেন যিনি ইউয়েঝি জনজাতির "জিউমি" (), "গুইশুয়াং" (), "শুয়াংমি" (), "জিদুন" () ও "দুমি" () নামক পাঁচটি গোষ্ঠীকে একত্র করে কুষাণ সাম্রাজ্য প্রতিষ্ঠা করেন।
হোউ হান শু নামক চীনা গ্রন্থে কুজুল কদফিসেস দ্বারা কুষাণ সাম্রাজ্য পত্তনের ইতিহাস বর্ণিত রয়েছে। এই গ্রন্থানুসারে, ইউয়েঝি জনজাতির দ্বারা গ্রিক-ব্যাক্ট্রিয় রাজ্য আক্রমণের একশো বছরেরও পরে গুইশুয়াংয়ের রাজপুত্র চিউজিউকিউ (=কুজুল কদফিসেস) ইউয়েঝি জনজাতির বাকি চারটি গোষ্ঠীকে আক্রমণ ও ধ্বংস করে নিজেকে গুইশুয়াং রাজা হিসেবে প্রতিষ্ঠিত করেন। তিনি আংজি আক্রমণ করেন ও গাওফু অধিকার করেন। এছাড়া তিনি পুদা, কপিশা ও জিবিন অধিকার করে নেন। মৃত্যুকালে তাঁর বয়স হয়েছিল আশি বছর।
১৯৯৩ খ্রিস্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস এবং পিতামহ ছিলেন ভীম তক্তো।
কুজুল কদফিসেসের প্রথম জীবনের বেশ কিছু মুদ্রার এক পিঠে "বাসিলেওস স্তিরোস্সু এর্মাইওউ" () কথাটি উৎকীর্ণ রয়েছে, যা ইন্দো-গ্রিক শাসক এর্মাইওস সোতেরের নাম ও উপাধি চিহ্নিত করে। মুদ্রাগুলিতে দিয়াদেম পরিহিত এর্মাইওস সোতেরের প্রতিকৃতিও মুদ্রিত রয়েছে। এই মুদ্রাগুলির অপর পিঠে গদা হাতে সিংহচর্ম পরিহিত হেরাক্লিসের চিত্র ও খরোষ্ঠী লিপিতে "কুজুল কসস কুষাণ যবুগস ধর্মতিধস" কথাটি উৎকীর্ণ রয়েছে। এই মুদ্রাগুলি যখন নির্মিত হয়, তখন কুজুল কদফিসেস একজন কুষাণ যুবরাজ (=যবুগস) ছিলেন।
কুজুল কদফিসেসের অপর কিছু মুদ্রার এক পিঠে তাঁর প্রতিকৃতি ও অপর পিঠে গদা হাতে হেরাক্লিসের চিত্র রয়েছে। মুদ্রাগুলিতে গ্রিক লিপিতে "কোজোলা কাদাফেস কোষানোউ জাওউ" কথাটি উৎকীর্ণ রয়েছে। ঐতিহাসিকদের মতে, এই মুদ্রাগুলিতে তাঁর প্রতিকৃতির সঙ্গে রোম সম্রাট আউগুস্তুসের মিল রয়েছে।
গোলাম ফরিদ সাবরি
গোলাম ফরিদ সাবরি একজন বিশিষ্ট কাওয়ালি গায়ক ছিলেন এবং একটি নেতৃস্থানীয় কাওয়ালি দল সাবরি ব্রাদার্সের অন্যতম সদস্য।
তিনি ১৯৩০ সালে ব্রিটিশ ভারতের পাঞ্জাবের রোহতক জেলার কল্যিয়ানা নামক গ্রামে জন্মগ্রহণ করেন। মুঘল সাম্রাজ্য থেকে শুরু করে প্রায় কয়েক শতাব্দী ধরে সঙ্গীতের সাথে তার পরিবারের সংযোগ রয়েছে।
তার মৃত্যুর আগের রাতে, সাবরি সেই বছরের শেষের দিকে জার্মানির একটি সফর নিয়ে আলোচনা করছিলেন। ব্রিটেন ও মার্কিন যুক্তরাষ্ট্র এ তার উপস্থিতি একটি আদর্শ স্থাপন এবং কাউয়ালি সঙ্গীতের এক শ্রেণীর শ্রোতার সৃষ্টি করেন যা বর্তমানে 'ওয়ার্ল্ড মিউজিক' নামে পরিচিত হতে শুরু করেছে।
বহু-ঈশ্বরবাদ
বহু-ঈশ্বরবাদ বা বহুদেবতাবাদ () অর্থ একাধিক ঈশ্বর বা দেবতায় বিশ্বাস। কোন ব্যক্তি বহু-ঈশ্বরবাদে বিশ্বাসী হলে তাকে বহু-ঈশ্বরবাদী এবং যে সকল ধর্ম বহু-ঈশ্বরবাদে বিশ্বাসী শে সকল ধর্মকে "বহু-ঈশ্বরবাদী ধর্ম" বলা হয়।
প্রাচীন ঐতিহাসিক পুরাকীর্তি নিদর্শনসমূহে বহু-ঈশ্বরবাদী ধর্মসমূহের অস্তিত্বের প্রমাণ পাওয়া যায়, বিশেষ করে প্রাচীন গ্রিস ও প্রাচীন রোমে। এছাড়াও জার্মান বহুদেবতাবাদ, স্লাভিয়, কেল্টীয় ও নরওয়ের পৌরাণিক উপকথায় প্রাচীন বহুদেবতাবাদের অস্তিত্ব খুঁজে পাওয়া যায়।
বর্তমান পৃথিবীতে অনেকগুলো বহু-ঈশ্বরবাদী ধর্মের চর্চা চলমান রয়েছে, উদাহরণস্বরূপঃ হিন্দু ধর্ম, শিন্তবাদ, চীনা লৌকিক ধর্ম, থেলেমা, উয়িক্কা, দ্রুদবাদ, তাওবাদ, আস্ত্রু এবং ক্যান্ডম্বলে।
সাধারণত, বহু-ঈশ্বরবাদী ধর্মসমূহে দেবতাদের নিয়ে অনেক ঘটনার বর্ণনা থাকে। যাদেরকে পুরাণ বা পৌরাণিক কাহিনী বলা হয়। টিকে থাকা পুরাণসমূহের মধ্যে গ্রিক পুরাণ হল সবচেয়ে জনপ্রিয়।
ফ্রেডরিক এডউইন চার্চ
ফ্রেডরিক এডউইন চার্চ (ইংরেজি: Frederic Edwin Church; ৪ মে ১৮২৬ - ৭ এপ্রিল ১৯০০) ছিলেন একজন মার্কিন ল্যান্ডস্কেপ পেইন্টার। তিনি ৪ মে ১৮২৬ সালে হার্ডফোর্ড, কানিক্টিকাটে জন্মগ্রহন করেন। বলা হয়ে থাকে যে চার্চ তার সময়ের স্রেষ্ঠ ল্যান্ডস্কেপ পেইন্টারদের মধ্যে একজন। তিনি তার চিত্রকর্মে পর্বত, জলপ্রপাত এবং সূর্যাস্ত অত্যন্ত নান্দানিকতার সাথে তুলে ধরেছেন। শেষ জীবনে চার্চ ভূমধ্যসাগরীয় অঞ্চলের নাগরিক ল্যান্ডস্কেপ অঙ্কন করে খ্যাতি অর্জন করেন।
ফ্রেডরিক চার্চের পিতার নাম জোসেফ চার্চ আর মাতার নাম এলিজা জেন। জোসেফ চার্চ পেশায় ছিলেন একজন স্বর্ণকার ও ঘড়ি প্রস্তুতকারক। চার্চের পিতামহ ছিলেন একজন ব্যবসায়ী যিনি ম্যাসাচুসেটসের প্রথম কাগজকল প্রতিষ্ঠা করেছিলেন। প্রাচুর্য ও বিত্ত বৈভবের মধ্যে থাকার জন্যই তিনি চিত্র কর্মে বেশী মনযোগ দিতে পেরেছিলেন।
আঠারো বছর বয়সে তিনি টমাস কোলের ছাত্র হিসাবে চিত্রকলা বিষয়ে পড়াশুনা শুরু করেন। ১৮৪৯ সালের মে মাসে চার্চ National Academy of Design এর সর্ব কনিষ্ঠ সদস্য মনোনিত হন। এর কিছুদিন পরই তিনি তার সর্বশ্রেষ্ঠ কাজ Hartford's Wadsworth Athenaeum বিক্রি করেন।
চার্চ ছিলেন হাটসন রিভার স্কুলের দ্বিতীয় প্রজন্ম এবং টমাস কোলের একমাত্র ছাত্র। টমাস কোল একজন ব্রিটিশ অভিবাসি যিনি আমেরিকার প্রাকৃতিক দৃশ্যকে বিষয়বস্তু করে ছবি আঁকতেন।
চার্চ ১৯০০ সালের ৭ এপ্রিল নিজ বাসভবনে মারা যান। স্প্রিং গ্রোভ সিমেট্রি, হার্ডফোর্ড,কানেক্টিকাটে তাকে সমাহিত করা হয়।
মুঙ্গের জেলা
মুঙ্গের জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল মুঙ্গের। মুঙ্গের জেলা বিহারের মুঙ্গের বিভাগের অন্তর্গত।
মুঙ্গের জেলার নামকরণ করা হয়েছে এই জেলার সদর শহরের নামানুসারে। ‘মুঙ্গের’ নামটির বুৎপত্তি নিয়ে একাধিক কিংবদন্তি প্রচলিত আছে। একটি কিংবদন্তি অনুসারে, ‘মুঙ্গের’ নামটি প্রাচীন ‘মুদ্গগিরি’ নাম থেকে এসেছে। উল্লেখ্য, ‘মুদ্গগিরি’ নামটি মহাভারত ও দেবপালের তাম্রলিপিতেও পাওয়া যায়। অন্যমতে, এই নামটি এসেছে ঋষি মুদগল বা গৌতম বুদ্ধের শিষ্য মৌদগল্যায়নের নাম থেকে। যদিও কানিংহাম মনে করেন, ‘মুঙ্গের’ নামটির সঙ্গে মুন্ডা জাতির কোনো যোগ আছে। এই জাতিই এই অঞ্চলের আদি বাসিন্দা। সি. ই. এ. ওল্ডহ্যামের মতে, মুঙ্গেরের আদি নাম সম্ভবত ছিল ‘মুনিগৃহ’।
মুঙ্গের জেলার ভূখণ্ডটি প্রাচীনকালে অঙ্গ মহাজনপদের অন্তর্গত ছিল। মহাভারতে কর্ণকে অঙ্গের রাজা বলা হয়েছে। পাল সাম্রাজ্যের রাজধানী ছিল মুদ্গগিরি বা মুঙ্গের। বাংলার নবাব মিরকাশিম ব্রিটিশ ইস্ট ইন্ডিয়া কোম্পানির বিরুদ্ধে যুদ্ধ করার জন্য মুঙ্গেরে গঙ্গার তীরে তিনটি দরজাবিশিষ্ট একটি দুর্গ তৈরি করেছিলেন। ব্রিটিশ শাসনের প্রথম দিকে মুঙ্গের ভাগলপুর জেলার অংশ ছিল। ১৮৩২ সালে মুঙ্গের পৃথক জেলার স্বীকৃতি পায়।
১৯৭৬ সালে মুঙ্গের জেলা ভেঙে বেগুসরাই জেলা গঠিত হয়। এরপর মুঙ্গের জেলা ভেঙে ১৯৮৮ সালে খাগারিয়া জেলা; এবং ১৯৯৯ সালে জামুই, লখিসরাই ও শেখপুরা জেলা গঠিত হয়।
বর্তমানে মুঙ্গের জেলা রেড করিডোরের অন্তর্গত।
মুঙ্গের জেলা বিহারের দক্ষিণে অবস্থিত। মুঙ্গের শহরটি গঙ্গা নদীর দক্ষিণ তীরে অবস্থিত। এই জেলার আয়তন । আয়তনের দিক থেকে এই জেলা রাশিয়ার উরুপ দ্বীপের প্রায় সমান।
মুঙ্গের জেলার উত্তরে গঙ্গা নদী প্রবাহিত। লখিসরাই ও বেগুসরাই জেলা এই জেলার যথাক্রমে উত্তরপশ্চিম ও উত্তরপূর্ব দিকে (গঙ্গার অপর পাড়ে) অবস্থিত। মুঙ্গের জেলার দক্ষিণে জামুই জেলা; উত্তরপশ্চিম ও দক্ষিণপূর্বে যথাক্রমে ভাগলপুর জেলা ও বাঁকা জেলা এবং উত্তর দিকে (গঙ্গার পরপারে) খাগারিয়া জেলা অবস্থিত।
মুঙ্গের জেলা তিনটি মহকুমায় বিভক্ত। যথা: মুঙ্গের সদর, খড়গপুর ও তারাপুর। মুঙ্গের সদর মহকুমা চারটি ব্লকে বিভক্ত। যথা: সদর, জামালপুর, বারিয়ারপুর ও ধারহারা। খড়গপুর মহকুমা দুটি ব্লকে বিভক্ত। যথা: খড়গপুর ও তেতিয়া বামবার। তারাপুর মহকুমা তিনটি ব্লকে বিভক্ত। যথা: তারাপুর, আসারগঞ্জ ও সংগ্রামপুর।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মুঙ্গের জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, মুঙ্গের জেলার জনসংখ্যা ১,৩৫৯,০৫৪। এই জেলার জনসংখ্যা সোয়াজিল্যান্ড রাষ্ট্র বা মার্কিন যুক্তরাষ্ট্রের হাওয়াই রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩৫৮তম। মুঙ্গের জেলার জনঘনত্ব । ২০০১=২০১১ দশকে এই জেলার জনসংখ্যা বৃদ্ধির হার ১৯.৪৫%। মুঙ্গের জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৭৩.৩%।
মুঙ্গের জেলার প্রধান ভাষা হল হিন্দি। অঙ্গিকা অঞ্চলের প্রায় ৭২৫,০০০ জন অঙ্গিকা ভাষায় কথা বলেন। এই ভাষাটি একটি ইন্দো-আর্য ভাষা। এটি দেবনাগরী হরফে লেখা হয়।
১৯৭৬ সালে মুঙ্গের জেলায় ভীমবাঁধ বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
ভীম তক্তো
ভীম তক্তো (রাজত্বকাল ৮০-৯০ খ্রিস্টাব্দ) একজন কুষাণ সম্রাট ছিলেন। রবাতক শিলালিপি বিশ্লেষণ করে তাঁর নাম প্রথম জানা সম্ভব হয়।
ভীম তক্তোর মুদ্রায় তাঁর নাম উৎকীর্ণ ছিল না। এই সকল মুদ্রার এক পিঠে দিয়াদেম পরিহিত ও বর্শা হাতে রাজার প্রতিকৃতি এবং অপর পিঠে দিয়াদেম পরিহিত অশ্বারূঢ় রাজার প্রতিকৃতি সহ গ্রিক লিপিতে "বাসিলেউ বাসিলেওন সোতির মেগাস" () কথাটি উৎকীর্ণ রয়েছে।
১৯৯৩ খ্রিস্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতামহ ছিলেন ভীম তক্তো এবং পিতা ছিলেন ভীম কদফিসেস।
হোউ হান শু নামক চীনা গ্রন্থে কুজুল কদফিসেসের পুত্রের উল্লেখ রয়েছে। এই গ্রন্থানুসারে, গুইশুয়াং রাজা চিউজিউকিউর আশি বছর বয়সে মৃত্যু হলে তাঁর পুত্র ইয়াঙ্গাওঝেন (=? ভীম তক্তো) তাঁর স্থলে সিংহাসলভ করেন। তিনি তিয়ানঝু (উত্তর পশ্চিম ভারত) অধিকার করে এই অঞ্চলের শাসন সেনাপতিদের অধীনে রাখেন।
বানৌজা ওমর ফারুক
বানৌজা ওমর ফারুক বাংলাদেশ নৌবাহিনীর একটি সালিসবেরি শ্রেণির ফ্রিগেট। এটি বাংলাদেশ নৌ বাহিনীতে যুক্ত হওয়া প্রথম ফ্রিগেট।
১৯৭৬ সালের ১০ এপ্রিল ওমর ফারুক বাংলাদেশ নৌ বাহিনীতে কমিশন লাভ করে। ২০০৭ সালের ২৬ ফেব্রুয়ারি ওমর ফারুক ভারতের কোচি বন্দরে দুই দিনের সফরে যায়। ২০১০ সালের ডিসেম্বরে জাহাজতি ভারতের নৌ বাহিনীর বেস বিশাখাপত্তনমে তিন দিনের সফরে যায়।
২০১৪ সালে মালয়েশিয়া এয়ারলাইন্স ফ্লাইট ৩৭০ উড্ডয়নকালে হারিয়ে যায়। বঙ্গোপসাগরে এর ধ্বংসাবশেষ পাওয়া যাওয়ার সম্ভাবনার কারণে ওমর ফারুক এবং বানৌজা বঙ্গবন্ধু যৌথভাবে এই অঞ্চলে তল্লাশি চালায়।
মকবুল সাবরি
মকবুল আহমেদ সাবরি (অক্টোবর ১২ ১৯৪৫ – সেপ্টম্বর ২১, ২০১১) একজন বিশিষ্ট কাওয়ালি গায়ক ছিলেন এবং সাবরি ব্রাদার্স, একটি নেতৃস্থানীয় কাওয়ালি দল, এর অন্যতম সদস্য।
মকবুল সাবরি পূর্ব পাঞ্জাবের কাল্যিয়ানায় জন্মগ্রহণ করেন। উত্তর ভারতীয় শাস্ত্রীয় ঐতিহ্য অনুযায়ী সঙ্গীতে তার হাতেকড়ি হয় তার পিতা ওস্তাদ ইনায়াত সেন সাবরির কাছেই।
তিনি ফাতিমা নামে এক ভদ্র মহিলার সাথে বিবাহ বন্ধনে আবদ্ধ হন।তাদের সংসারে এক পুত্র এবং চার কন্যা সন্তান জন্মগ্রহণ করে।
মকবুল সাবরি হৃদযন্ত্রের সমস্যা এবং ডায়াবেটিস রোগে ভুগছিলেন। তিনি দক্ষিণ আফ্রিকার একটি হাসপাতালে প্রায় দুইমাস ধরে চিকিৎসাধীন ছিলেন।তিনি দক্ষিণ আফ্রিকায় সেপ্টম্বর ২১, ২০১১ খ্রিস্টাব্দে হৃদযন্ত্রের ক্রিয়া বন্ধ হয়ে মৃত্যুবরণ করেন। তার সমাধি তার পিতা ইনায়েত সাবরি এবং বড় ভাই গোলাম ফরিদ সাবরির পাশেই অবস্থিত।